A KDevelop Programozói Kézikönyv: Licenszek, engedélyezés

Következő Előző Tartalom

## 16. Licenszek, engedélyezés

Ez a fejezet azokkal a kérdésekkel foglalkozik, amelyek a KDevelop IDE-vel létrehozott alkalmazások jogvédelmével kapcsolatban merülnek fel. Előszőr az ajánlott hozzáállásról ejtünk pár szót, majd beszélünk az alkalmazások GPL által történő levédésének előnyeiről, végül a kereskedelmi célra szánt alkalmazások fejlesztésének kérdésével fejezzük be.

## 16.1 A GPL licensz

A KDevelop maga, a GNU General Public License által van levédve. Ez a jogvédelem biztosítja azt, hogy bármely felhasználó lemásolhassa, módosíthassa és szabadon továbbadhassa a KDevelop forráskódját, a licensz előírásait betartva. A védelem ezt ugyanúgy előírja, mint ahogyan védi a KDevelop Team tagjainak szerzői jogait.

Emiatt, és a szabad szoftverek fejlesztőinek segítésén túl, minden, a KDeveloppal létrehozott alkalmazás tartalmazza a GPL licensz másolatát. Másrészről a fejlesztők ezt a védelmet használják fel termékeik terjesztéséhez úgy, hogy közben nem korlátozzák annak előírásait.

Amikor a szerző a GPL-t használja termékének védelmében, akkor egyúttal a következő előnyökre is szert tesz:

- Bármely létező, a GNU által levédett forráskódot szabadon felhasználhat, saját csomagjába azt beépítheti (amíg annak felhasználását nem korlátozza semmilyen, a kódok licenszében meghatározott kód-újrafelhasználási kitétel).
- Kódja tartalmaz egy másolásvédelmi licenszet, amely védi szerzői jogait.
- Kódjának más szerzők által történő újrafelhasználása segíti a szabad szoftverek általános fejlesztését.

## 16.2 A KDE, és a Qt licensz korlátozásai

A Qt 2.0 megjelenéséig, amely az új QPL licenszel érkezett, a Qt licensz jogvédelme tört borsot a KDE fejlesztői társadalom orra alá. A Troll Tech vállalat, mint a Qt megalkotója és tulajdonosa, a könyvtár Unixos változatát ingyen szállította azzal a korlátozással, hogy annak forráskódját sem megváltoztatni, sem továbbadni nem szabad a cég engedélye nélkül. Ez volt az oka annak, hogy a szabad szoftverek fejlesztőinek nagy része feketelistára tette a könyvtárat azzal, hogy nem teljesen ingyenes, változtatni pedig egyetalán nem szabad rajta. Másrészről azonban a Qt könyvtár sok olyan kecsegtető tulajdonsággal bír, ami vonzóvá teszi a kereskedelmi forgalomba fejlesztők számára:

- Egy kereskedelmi szoftver megvásárlásával, alkalmazások írhatók mind a Unix, mind a Windows platformra.
- A jól megtervezett osztályok és a felhasználói felület gondoskodik a könnyű alkalmazásfejlesztésről.
- Ha van kereskedelmi licenszünk, fejleszteni lehet vele a Unices alá a GPL licensztől függetlenül.

A KDE projekt a Qt könyvtárat választotta a Unix rendszerek felületének fejlesztéséhez mint alapot, hiszen a további alkalmazások növelik a Qt által nyújtott lehetőségek kihasználhatóságát. A fejlesztők azokkal a könyvtárakkal élvezhetik a KDE előnyeit, amelyek KDE könyvtárként kerülnek terjesztésre.

A KDE könyvtárak az LGPL és a GNU Library Pulic License alatt kerülnek terjesztésre. Mit jelent ez az alkalmazásfejlesztők számára?

### A nem-kereskedelmi fejlesztés

A nem-kereskedelmi célokra történő fejlesztések céljára a Qt könyvtár teljesen ingyenes. Az alkalmazás használhatja a könyvtárat egészen addig, amíg azon nem változtat és a fejlesztő térítés nélkül szabadon hozzáférhetővé teszi a forráskódot.

A KDE könyvtárak LGPL-je biztosítja, hogy a KDE könyvtárak, a nem-kereskedelmi célokra történő fejlesztések számára szabadon felhasználhatók legyenek. A KDE könyvtárak szabadon használhatók úgy, ahogy azt a fejlesztő, vagy az alkalmazás igényli.

### Kereskedelmi fejleszés

A kereskedelmi célokra való fejlesztéshez a Troll Tech vállalat egy kereskedelmi licensz megvásárlását kívánja meg. Ez lehetővé teszi a Qt könyvtár fejlesztéshez való felhasználását úgy, ahogyan azt az alkalmazás, vagy a projekt igényli. Az alkalmazás bináris formában, vagy forráskódként is terjeszthető így, függetlenül bármilyen GPL licensztől.

A KDE könyvtárak használatánál azonban figyelembe kell venni az LGPL licenszet, amely határozottan megengedi a kereskedelmi fejlesztést az LGPL licensz alatt terjesztett könyvtárak használatával. Mindössze meg kell nézni a licensz szabályozását, hogy megismerjük a KDE könytárakra vonatkozó korlátozásokat, az üzleti célokra történő felhasználás esetében.

## 16.3 A fejlesztett termék jogvédelme

Ezennel a KDevelop Team, mint a KDevelop Integrált Fejlesztői Környezet tulajdonosa, felhatalmazást ad a KDevelop IDE segítségével fejlesztett és az azzal használt alkalmazások terjesztésére, a választott licensz védelme alatt. Azokkal a megszorításokkal, amelyek azoknak a könyvtárakban elhelyezett kódoknak a jogvédelme során merülnek fel, amelyeket a végső termék használ. Ezek a következők:

- A Qt alkalmazásoknál: A Qt licensz szabályozása meghatározza terjesztés mikéntjét, akár szabad szoftverről akár kereskedelmi célú alkalmazásról van szó.
- A KDE alkalmazásoknál: A Qt licensz előírásai a terjeszthetőség módjának megfelelően plus az LGPL előírásai, ahogyan azok a felhasznált KDE könyvtárakban meghatározásra kerültek.
- Minden más, már létrehozott forráskódhoz szabadon megválasztható a licensz.

Tehát nyugodtan megváltoztathatók azok az alapértelmezett licenszek, amelyek a KDevelop-pal fejlesztett alkalmazásokra vonatkoznak, azzal a kitétellel, hogy figyelni kell azoknak a könyvtáraknak a korlátozásaira, amelyekkel az alkalmazás kapcsolatba kerül.

Amennyiben bármilyen kérdésed lenne a jogvédelemmel kapcsolatban, nyugodtan kérdezd a KDevelop Team-et.

Következő Előző Tartalom